section_heading: Prvi svjetski rat
paragraph_text: U prosincu 1914. Lauenstein dobiva zapovjedništvo nad XXXIX. pričuvnim korpusom koji se nalazio na Istočnom bojištu. Zapovijedajući navedenim korpusom sudjeluje u Drugoj bitci na Mazurskim jezerima. U travnju 1915. Lauenstein postaje zapovjednikom Armijskog odjela Lauenstein koji je formiran oko XXXIX. pričuvnog korpusa, kojim je držao položaje u Kurlandiji. Lauenstein je uz dužnost zapovjednika armijskog odjela istodobno zadržao i zapovjedništvo nad korpusom.